— Паміж ёй і выканаўцам існуюць цалкам выразныя “жывыя” ўзаемаадносіны. Яна можа быць гнуткай і можа быць непаслухмянай, грубай. Шмат у такім “шлюбе” залежыць ад майго псіхалагічнага стану. З другога боку, ад таго, у якім стане інструмент — вільготнасці або сухасці яго струн, наладжаны яны альбо не. А падчас канцэрту на ўзаемадзеянне ўплываюць тысячы іншых фактараў: горача ад сафітаў, пальцы слізгаюць, гук не той, нейкія выкрыкі з залы... Але калі бярэш у рукі інструмент, трэба сказаць сабе, што ты ўсяго толькі граеш, ствараеш вакол сябе прыгожы рэзананс. І гэта супакойвае, гармонія наладжваецца. Праходзяць першыя пяць-сем хвілін, і сувязь з космасам ужо ўсталяваная.